แบงก์กรุงเทพซิวปล่อยกู้โรงตึ๊ง700ล.
แบงก์กรุงเทพคว้าชัยประมูลเงินให้เงินกู้แก่โรงรับจำนำของรัฐ 700 ล้านบาท
24 พ.ค. 2556

แบงก์กรุงเทพคว้าชัยประมูลเงินให้เงินกู้แก่โรงรับจำนำของรัฐ 700 ล้านบาท
นายนิธิศ มนุญพร ผู้อำนวยการสำนักงานสถานธนานุเคราะห์ หรือโรงรับจำนำของรัฐ เปิดเผยว่า เมื่อเร็วๆ นี้ได้เปิดประมูลเงินกู้ในวงเงิน 700 ล้านบาท เพื่อนำมาใช้รองรับการขยายกิจการและรองรับการใช้บริการของประชาชนปรากฏว่าธนาคารกรุงเทพเป็นผู้ชนะการประมูล โดยเสนอเงื่อนไขการปล่อยกู้ในอัตราดอกเบี้ย 4% เศษ ปลอดการชำระเงินต้น 2 ปี ระยะเวลาให้กู้ยาวถึง 10 ปี 
ทั้งนี้ เงินกู้ก้อนนี้จะแบ่งการเบิกถอนเงินเป็น 2 งวด ซึ่งงวดแรกโรงรับจำนำของรัฐจะเบิกเงินจำนวน 500 ล้านบาท ในเดือน พ.ค.นี้ และงวดที่สองจะเปิกใช้เงินอีกจำนวน 200 ล้านบาท ในช่วงประมาณเดือน ส.ค.นี้ 
นายนิธิศ กล่าวว่า การกู้เงิน 700 ล้านบาท เพื่อนำมาเป็นเงินทุนหมุนเวียนให้ประชาชนที่นำสินทรัพย์มาจำนำ โดยในช่วงเดือน เม.ย.พ.ค.ที่ผ่านมา ซึ่งเป็นช่วงเทศกาลสงกรานต์และเปิดเทอมจะมีประชาชนมาใช้บริการมากเป็นพิเศษประมาณ 500 ล้านบาท หรือเพิ่มขึ้น 34 เท่าตัว จากช่วงปกติจะมีการมาใช้บริการเพิ่มขึ้นเดือนละ 50 ล้านบาท จึงต้องการนำเงินมาใช้เป็นสภาพคล่องในการดำเนินงาน
ทั้งนี้ ปกติธนาคารออมสินและธนาคารกรุงไทยจะเป็นผู้ปล่อยกู้หลักให้กับโรงรับจำนำของรัฐ แต่คราวนี้ธนาคารกรุงเทพเป็นผู้ชนะการประมูล
นายนิธิศ กล่าวว่า ตามปกติแล้วในแต่ละปีธุรกิจการรับจำนำจะมีการเติบโตด้านปริมาณการรับจำนำ (วงเงิน) ปีละประมาณ 10% ในขณะที่อัตราการเติบโตในด้านจำนวนลูกค้าโตประมาณ 56% โดยปัจจุบันมีประชาชนมาจำนำประมาณ 3 แสนราย แต่มีรายการจำนำประมาณ 1 ล้านรายการ หรือโดยเฉลี่ยลูกค้า 1 คน อาจจะมาสินทรัพย์มาจำนวน 3 รายการ
“ในช่วงที่ราคาทองคำปรับตัวลดลงที่ผ่านมา ทำให้มีลูกค้ายังคงมาใช้บริการรับจำนำมากขึ้น และก็มีไม่น้อยที่มาไถ่ถอนสินทรัพย์คืน ในขณะที่อัตราการปล่อยให้สินทรัพย์หลุดจำนำนั้นยังเป็นอัตราที่ไม่มากนัก” นายนิธิศ กล่าว